Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: hogy az 1996. évi XX. törvény alapján a kereskedelmi bankok
Paragraph Index: 843

hogy az 1996. évi XX. törvény alapján a kereskedelmi bankok nem jogosultak a személyi azonosító kezelésre. A bank arról tájékoztatta a hivatalt, hogy 1997-ben a személyazonosító helyett az ügyfél adóazonosító jelének megadását kéri az értékpapír-ügyfélszámla megnyitásakor. Az eset valószínűleg egyedi, s az ügyintéző tévedéséből fakadt. Hasonló esetek elkerülése érdekében felhívtuk a bank hálózati egységeinek figyelmét, hogy az ügyfél személyi azonosítóját nem rögzíthetik. A panaszost tájékoztattuk, hogy kérheti személyi azonosítója törlését. (454/A/1997) Az adatvédelmi biztos több esetben is állást foglalt a pénzintézetek közötti adattovábbítással kapcsolatosan. A Dunabank Rt. és az ING Bank Rt. 1996. február 29-én megbízási szerződést kötött, mely szerint a Dunabank Rt. egyes szolgáltatásait — bankszámlák vezetését, készpénz nélküli fizetési forgalom

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes